লুই চিশোম

**লুই চিশোম** (**লুই শার্লট জ্যাক**, জন্মসূত্রে **স্টেইনিৎজ**; ১৮৬৩ – ২৮ অক্টোবর ১৯৪৮) ছিলেন একজন ব্রিটিশ লেখক, সম্পাদক এবং শিশুসাহিত্য বইয়ের প্রকাশক।

## জীবনী

লুই শার্লট স্টেইনিৎজ ১৮৬৩ সালে জার্মান এবং স্কটিশ পিতামাতার ঘরে জন্মগ্রহণ করেন। তার পিতা ছিলেন রেভারেন্ড জে. জে. স্টেইনিৎজ। তিনি ডলার এবং এডিনবরায় শিক্ষা লাভ করেন।

তিনি ২৮ জুন ১৮৯৪ সালে প্রকাশক এডউইন চিশোম জ্যাককে বিয়ে করেন। তিনি শিশুদের জন্য কবিতা ও গল্প বলার প্রতি লুইয়ের আগ্রহকে উৎসাহিত করেন। এই দম্পতি এডিনবরায় বসবাস করতেন, সেখানে লুই এডিনবরা পোয়েট্রি ক্লাব এবং স্কটিশ অ্যাসোসিয়েশন ফর দ্য স্পিকিং অফ ভার্স-এর স্থানীয় শাখার সক্রিয় সদস্য ছিলেন। রবার্ট লরিমার তাদের জন্য একটি বাড়ি তৈরি করে দিয়েছিলেন, পরে তারা মর্নিংসাইডের একটি টেরেস ভবনে চলে যান। তার ঘনিষ্ঠ বন্ধুদের মধ্যে ছিলেন শিল্প ইতিহাসবিদ জেমস ক, লেখক হার্বার্ট রিড এবং শিল্পী হেনরি জন লিনটট। দ্য স্কটসম্যান পত্রিকা তাকে "বোঝার অসাধারণ ক্ষমতা, কাব্যিক উপলব্ধি এবং দ্রুত সহানুভূতির অধিকারী একজন নারী" হিসাবে বর্ণনা করেছে।

লুই চিশোম নামে তিনি রূপকথার দুটি খণ্ড সম্পাদনা করেছিলেন: *ইন ফেয়ারিল্যান্ড* (১৯০৪) এবং *দ্য এনচ্যান্টেড ল্যান্ড* (১৯০৬)। এগুলোর অলঙ্করণ করেছিলেন ক্যাথরিন ক্যামেরন এবং বইগুলো সফল হয়েছিল। এছাড়াও ১৯০৬ সালে তিনি শিশুদের জন্য কবিতার একটি সংকলন, *গোল্ডেন স্টেয়ারকেস* প্রকাশ করেন। চিশোম পরবর্তীতে *টোল্ড টু দ্য চিলড্রেন* এবং *শোন টু দ্য চিলড্রেন* সিরিজের পরিকল্পনা করেন, যা দ্য স্কটসম্যানের মতে, "ব্যাপক জনপ্রিয়তা লাভ করেছিল এবং বহু বছর ধরে এই ধরনের বই কেমন হতে পারে তার একটি আদর্শ হিসেবে বিবেচিত হত।" তিনি বইগুলোর সাফল্যের কৃতিত্ব এর অলঙ্করণকে দিয়েছিলেন। 'টোল্ড টু দ্য চিলড্রেন'-এ লেনা ডালকিথ এবং জ্যানেট হার্ভে কেলম্যানের লেখা অন্তর্ভুক্ত ছিল।  *শোন টু দ্য চিলড্রেন* সিরিজে পশু, ফুল, পাখি, সমুদ্র সৈকত, খামার, গাছ, পাখির বাসা ও ডিম, প্রজাপতি ও মথ, নক্ষত্র, বাগান এবং মৌমাছি বিষয়ক লেখা অন্তর্ভুক্ত ছিল।

১৯১০ সালে দ্য বুকম্যান চিশোমকে এভাবে বর্ণনা করেছিল:
পরিচিত রূপকথার গল্পগুলো নতুন করে বলার ক্ষেত্রে একজন চমৎকার লেখক... গল্পের আত্মা ও কাব্যিকতা বজায় রেখেও তিনি সেগুলোকে এমন ভাষায় প্রকাশ করতে পারেন যা তরুণ পাঠকদের বোধগম্য হয়...

এই দম্পতির কন্যা মেরি উইনিফ্রেড জ্যাক (১৮৯৫-১৯৮৮), হেনরি জন লিনটটের আঁকা একটি প্রতিকৃতির মডেল ছিলেন, যা ১৯২০ সালের আরএসএ বার্ষিক প্রদর্শনীতে প্রদর্শিত হয়েছিল।

লুই শার্লট জ্যাক ১৯৪৮ সালের ২৮ অক্টোবর মারা যান। তিনি দ্য থিসল ফাউন্ডেশন, এডিনবার্গ ওল্ড পিপলস ওয়েলফেয়ার কাউন্সিল, মাদার্স ওয়েলফেয়ার ক্লিনিক এবং সেন্ট সেভিয়ার্স চাইল্ড গার্ডেন, ক্যাননগেট, এডিনবার্গকে অর্থ দান করে গিয়েছিলেন।

## বহিঃসংযোগ

* আর্কাইভে লুই চিশোমের কাজ
* চিশোমের রূপকথার গল্প
* শার্লট লুইস জ্যাকের চিত্রকর্ম আর্ট ইউকে-তে হেনরি জন লিনটট কর্তৃক আঁকা]

## নির্বাচিত গ্রন্থপঞ্জি

**ইন ফেয়ারিল্যান্ড* (১৯০৪)
**টোল্ড টু দ্য চিলড্রেন* সিরিজ, সম্পাদনা করেছেন লুই চিশোম (১৯০৫–১৯০৯)
**শোন টু দ্য চিলড্রেন* সিরিজ, সম্পাদনা করেছেন লুই চিশোম (১৯০৬ থেকে)
**দ্য এনচ্যান্টেড ল্যান্ড*, ক্যাথারিন ক্যামেরনের আঁকা ছবি সহ (১৯০৬)
**দ্য গোল্ডেন স্টেয়ারকেস*: শিশুদের জন্য কবিতা ও পদ্যাংশ, নির্বাচন করেছেন লুই চিশোম, এবং ছবি এঁকেছেন এম. ডিবডিন স্পুনার (১৯০৭)
**সিম্পল সুজান*, লুই চিশোম কর্তৃক পুনঃকথিত (১৯১০)
**ওয়ার্ডসওয়ার্থ থটস*, নির্বাচন করেছেন লুই চিশোম (১৯১০)
**নার্সারি রাইমস*, নির্বাচন করেছেন লুই চিশোম এবং ছবি এঁকেছেন এফ.এম.বি. ব্লেইকি (১৯১১)
**নার্সারি রাইমস*, নির্বাচন করেছেন লুই চিশোম এবং উপকথা, শিশুদের জন্য লেনা ডালকিথ কর্তৃক পুনঃকথিত(১৯৪০)

## তথ্যসূত্র

বিষয়শ্রেণী:১৮৬৩-এ জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:২০শ শতাব্দীর সাহিত্য